Deg usufru-agi ”Anwi yellan waḥdes”n° 16, timarna (1) asebtar (105), tamedyazt tefka-d tugna i tmeṭṭut yessaramen tuɣalin ɣer win themmel, a ɣur-s xas yebɛed fell-as waɛziz-is simal tayri-ines tettnarni teǧuǧug aceku tɛac s usirem, ad tuɣal yid-s d taftilt mi ara taxsi maḥsub ma iruḥ yeǧǧa-tt assaɣ-nni n tayri yegzem dayen id-yemmalen tugna-agi taxsi dacu id-igemmaḍ n wancta ad tuɣal d tawḥidt ad tidir di ṭlam nettat meẓẓiyet di leɛmer, d lebɣi di temẓi ad tfares ddunit ad tezhu d win tḥemmel, ad tɛac ayen yelhan acku tudart di temẓi i tesɛa lebena. Tameṭtut-agi tuɣal tettwali axxam yesuwḥac imi tugna n tmeṭṭut yittwaḍeqren ur yecliɛ ara deg-s wargaz-is, ayen i tt-id-yemmalen d lɣiba-s tegla-as-d s unuɣni, tejraḥ tasa-s.